เรื่องร้องเรียน (น้ำท่วม,ถนน) วันที่ 2021-12-14 14:15:44 — แขวงขุมทอง เขตลาดกระบัง กรุงเทพมหานคร
1) พื้นที่นี้ขาดหน่วยงานรับผิดชอบ เนื่องจากไม่ใช่ชุมชนที่ได้จดทะเบียนกับ กทม. หรือ พอช. แต่เป็นพื้นที่ของวัดลาดกระบัง 3 ที่มีการเก็บค่าพื้นที่รายปี แต่ไม่เคยได้รับการพัฒนาใดๆ เลยทั้งสิ้น 2) ถนนพัง ไม่เคยได้รับการพัฒนาจากหน่วยงานใดๆ ทั้งสิ้น หากบ้านไหนพอมีเงิน ก็จะเอาหินมาลงหน้าบ้านตัวเอง แต่นั่นคือการแก้ไขระยะสั้น ทุกวันนี้มีหลุมลึกเยอะ เป็นอันตรายต่อผู้ขับขี่มาก 3) ระบบท่อน้ำ ไม่ได้รับการติดตั้งดูแลอย่างเหมาะสม ทำให้มีน้ำท่วมขัง และบ้านหลายหลังจะต้องอยู่ร่วมกับน้ำ 4) คนส่วนใหญ่ในชุมชนเป็นผู้มีรายได้น้อยและพลังในการร้องเรียนต่อผู้มีส่วนเกี่ยวข้องน้อย ดิฉันเองได้เคยร้องเรียนสิ่งเหล่านี้ไปยังเขตลาดกระบังหลายครั้งแล้วในการช่วยหาทางดูแล ตั้งแต่ปี 2556 เรื่อยมา แต่ไม่เคยได้รับการติดต่อใดๆ และคิดว่าเป็นปัญหาที่เกิดหลายแห่งในพื้นที่ กทม. และขาดคนเหลียวแลค่ะ